Diari Oficial de la Generalitat Valenciana


Sumari del DOGV 546, del 13-03-1987 (1987/808365)

ORDRE de 10 de febrer de 1987, de la Conselleria de Cultura, Educació i Ciència, per la qual es convoca l'adjudicació de projectes de treball per a l'Estudi del Valencià Actual (Pla EVA).
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/02/10/(2)/dof/vci/html**

### Dades del document

Número de DOGV
:   546

Data del DOGV
:   13-03-1987

Secció del DOGV
:   DISPOSICIONS GENERALS

Número del document
:   1987/808365


Data del document
:   10-02-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 10 de febrer de 1987, de la Conselleria de Cultura, Educació i Ciència, per la qual es convoca l'adjudicació de projectes de treball per a l'Estudi del Valencià Actual (PLA EVA):  
L'Ordre de 31 de març de 1986 (DOGV núm. 368, de 25 d'abril) obria als investigadors valencians un canal per poder aprofundir en el coneixement de l'idioma propi de la Comunitat, en compliment del mandat que arreplega la Llei 4/1983 d'Us i Ensenyament del Valencià, de la Generalitat Valenciana, segons la qual aquesta té un compromís irrenunciable en la defensa del patrimoni cultural de la Comunitat Autònoma i d'una manera especial, en la recuperació del valencià, llengua històrica i pròpia del nostre poble, del qual constitueix la més peculiar senya d'identitat. En aquest sentit la Conselleria de Cultura, Educació i Ciència proposa de continuar el Pla EVA, d'Estudis de Valencià Actual, per tal de contribuir eficaçment a un estudi científic del nostre idioma i del seu entorn sociolingüístic, així com de les modalitats de parla castellana amb influència valenciana. L'adjudicació d'aquests projectes de treball s'ofereix a tots els investigadors i està subjecte a les clàusules que se senyalen a continuació. I és per això que,   
ORDENE:  
Article primer  
Es convoca l'adjudicació de projectes de treball per a l'Estudi del Valencià Actual (Pla EVA) i s'aproven les bases per les quals es regeix aquesta convocatòria que s'inclouen com a annex d'aquesta Ordre.   
Article segon  
Aquests projectes de treball d'investigació se sufragaran amb càrrec a l'aplicació pressupostària 12.22.561.2. programa 422.5.   
DISPOSICIO FINAL  
Unica  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 10 de febrer de 1987.   
El Conseller de Cultura, Educació i Ciència,  
CEBRIA CISCAR I CASABAN  
BASES PER A LA CONCESSIÓ DELS PROJECTES D?INVESTIGACIÓ APROVATS DINS L?ESTUDI DE VALENCIÀ ACTUAL (PLA EVA)  
Primera  
Els sol·licitants hauran de reunir les condicions següents:  
a) Ser espanyol.  
b) Ser llicenciat en Filologia.  
Segona  
La sol·licitud, on s'ha de fer constar el projecte de treball ha d?anar adreçada al Cap del Gabinet d'ús i Ensenyament del Valencià i, juntament amb la descripció de l'esmentat projecte de treball, s'ha de presentar al Registre General de la Conselleria de Cultura, Educació i Ciència o als corresponents Serveis Territorials d'Alacant, Castelló i València, o per qualsevol dels procediments que estableix l'article 66 de la Llei de Procediment Administratiu, en el terme de vint dies comptadors a partir de la publicació d'aquesta convocatòria en el Diari Oficial de la Generalitat Valenciana, acompanyada de la documentació següent:  
- Titulació del o dels sol·licitants.  
- Curriculum vitae d'aquests.  
- Tota la documentació complementària que els aspirants consideren oportuna.  
- Quan es tracte de personal subjecte a la Llei 53/1984, de 26 de desembre, s?haurà d'acreditar prèviament a l'adjudicació definitiva del contracte la concessió de la corresponent compatibilitat, així com el seu sotmetiment a la normativa d'incompatibilitat vigent en el moment de la contractació.  
Tercera  
Els temes que poden ser objecte d'aquests projectes d'estudi són oberts dins els termes del preàmbul, i poden ser de caire lingüístic o sociolingüístic, referits sempre a l'estudi del valencià o de les parles castellanes de la comunitat amb influències valencianes.  
Quarta  
Els aspirants a algun d'aquests treballs han de presentar una memòria explicativa del projecte d'estudi on s'hauran d'especificar el títol del treball, les etapes de realització, juntament amb la metodologia i la bibliografia que s'hi deu emprar.  
Cinquena  
La quantia que s?assignarà a aquests projectes de treball oscil·larà entre les 300.000 ptes i 1.000.000 ptes d'acord amb la valoració que en farà el Servei d?Assessorament Lingüístic. De la quantia assignada, se'n lliurarà una tercera part a la formalització del contracte. La meitat de la quantia restant, a la presentació dels materials a partir dels quals es pretén realitzar-ne la redacció definitiva. La darrera meitat es farà efectiva quan es lliurarà l'estudi complet.  
Els treballs hauran de ser presentats a la Conselleria de Cultura, Educació i Ciència abans que s'acabe l'any 1987.  
Sisena  
Per a l'adjudicació dels projectes d'estudi es crea una Comissió que, presidida pel Director d'Ensenyament Bàsic i Ensenyaments Especials, estarà formada pel Cap del Gabinet d'ús i Ensenyament del Valencià, pel Cap del Servei d?Assessorament Lingüístic i per un Tècnic de la Direcció General d'Universitats i Investigacions.  
Setena  
El Servei d?Assessorament Lingüístic del Gabinet d'ús i Ensenyament del Valencià d'aquesta Conselleria proposarà, d'entre els projectes presentats, els que considerarà més adequats per a realitzar i elevarà proposta d'adjudicació a la Comissió a què fa referència l?article anterior.  
Vuitena  
La Conselleria de Cultura, Educació i Ciència, en el terme de 15 dies a partir de la finalització del terme de presentació d?instàncies, dictarà una resolució indicant els projectes que han estat seleccionats d'entre els presentats.  
També podrà declarar deserta, totalment o en part, l'adjudicació dels projectes de treball si considerava que cap dels presentats no s'adequava a les bases d'aquesta convocatòria.  
La decisió de la Comissió serà inapel·lable.  
Novena  
A banda la compatibilitat a què fa referència el darrer paràgraf de la base segona, l?adjudicació d'aquests projectes de treball serà incompatible amb la realització d?altres treballs o estudis que puguen impedir el compliment de l'objectiu proposat i/o la percepció d'ingressos per altres projectes semblants.  
Deu  
La Conselleria de Cultura, Educació i Ciència podrà suspendre qualsevol d'aquests projectes de treball quan hi haja, per part del beneficiari, incompliment de les obligacions contretes.  
Si el treball presentat no s'adequava a les característiques del projecte presentat o no reunia el rigor científic que prometia, aquesta Conselleria es reserva el dret de reconsiderar la quantitat assignada per tal d'ajustar-la a la realitat del treball presentat.  
Onze  
Els treballs realitzats estaran en propietat de la Conselleria de Cultura, Educació i Ciència, la qual es reserva el dret de publicar-los, en tot o en part.  
Dotze  
La concurrència d'aquesta convocatòria en suposa l?acceptació de les bases.  
El fet d'haver gaudit d?algun d'aquests projectes d'investigació no implica cap tipus de relació laboral amb la Generalitat Valenciana.


Còpia Permalink ELI